Tsananin gajiya ta sanya doki mutuwa a tsakiyar titi, bayan an koma yin acaba da shi a Legas ▷ Legit.ng
Tsananin gajiya ta sanya doki mutuwa a tsakiyar titi, bayan an koma yin acaba da shi a Legas
17 days ago 2348 views by Jamil Usman
- Wani gajiyayyen doki ya fadi kasa warwas a tsakiyar titi bayan yayi aiki ya gaji a Legas
- Hakan ya biyo bayan kai da kawowa da yayi tayi bayan haramta aikin achaba da adaidaita sahu da gwamnatin jihar tayi
- Bayan haramta aikin achaba da adaidaita sahu da gwamnatin jihar tayi, wasu daga cikin mazauna yankin sun fara amfani da dawakai
Wani gajiyayyen doki ya fadi kasa warwas a tsakiyar titi bayan yayi aiki mai matukar wahala sakamakon hana achaba da adaidaita sahu yawo a Legas.
Bayan an haramta achaba da adaidaita sahun yawo a titunan Legas, an ga dawakai na ta shawagi da mutane a titunan. Ana yawo ne da dawakan don kai da kawo mutane a jihar, kamar yadda shafin Linda Ikeji ya ruwaito.
Wani bidiyon doki da ya fadi baya ko motsi a tsakar titi a kan babbar hanya a Legas din ya jawo cece-kuce bayan an wallafa a kafar sada zumuntar zamani ta tuwita. Wasu sun dinga cewa dama can wannan aikin ba na doki bane don bashi da kayan aiki kamar karfen nasara.
KU KARANTA: Dubu 600 nake samu duk wata da sana'ar acaba - Cewar wata mata da take acaba a Legas
A cikin makon nan ne gwamnan jihar Legas, Babajide Sanwo-Olu ya haramta achaba da adaidaita sahu a wasu lunguna da sakuna na jihar Legas din.
Wannan dokar ta jawo tashin-tashina a fadin jihar don wasu 'yan achaba da matukan adaidaita din har zanga-zanga suka yi. Sun nuna damuwarsu ta yadda gwamnatin jihar ke yunkurin datse musu hanyar cin abinci.
Labaran Maku Latest NewsLagos State News TodayHausa NewsLabarai Daga Jaridu Latest NewsManyan Labarai A Yau Latest News
17 minutes ago 108 views
Wata sabuwa: Gwamnatin Buhari ta na neman cin wani danyen bashin $22.8b a kasar waje